Taif

Taif (arabisk: ‏الطائف‎, at-Tā'if, aṭ-Ṭāʾif) er en by i det vestre Saudi-Arabia, 70 kilometer sørøst for Mekka. Folketallet var på 579 970 innbyggere ved folketellingen i 2010 Central Department of Statistics and Information, Saudi-Arabia; Befolkningen i byer med mer enn 5 000 innbyggere, ved folketellingen 2010 (PDF-fil, på arabisk)    Lest 12. desember 2010..

I førislamsk tid ble gudinnen Allāt dyrket i Taif. Nå kan man i stedet finne gravene til en av profeten Muhammeds kusiner og for to av hans barn som døde som spedbarn.Encyclopædia Britannica.

Byen ligger på et fruktbart høyplatå i Hijaz på en høyde av 1880 meter. Området er gunstig for dyrking av frukt, grønnsaker og korn. På grunn av sitt svale klima var Taif godt likt som sommerbosted for Mekkas hasjimittiske ledere, likesom senere også for den saudiske kongefamilien.

Taif tilhørte det hasjimittiske kongeriket Hijaz fra 1916 til byen ble erobret av Ibn Saud i 1924. Sammen med de hellige byer Mekka og Medina ble Taif innlemmet i kongeriket Saudi-Arabia da dette ble dannet i 1932.

 Referanser

 Litteratur 
 Heinz Gaube: Taif. Entwicklung, Struktur und traditionelle Architektur einer arabischen Stadt im Umbruch. Wiesbaden 1993.
 M.J. Kister: "Some reports concerning al-Ṭāʾif" i Jerusalem Studies in Arabic and Islam 1 (1979) 1-18.
 M. Lecker: Art. "al-Ṭāʾif" i The Encyclopaedia of Islam. New Edition Bd. X, s. 115-116.

 Eksterne lenker 


Kategori:Byer i Saudi-Arabia
Kategori:Provinsen Mekka